Masels-uitbreking nou wêreldwyd | Netwerk24
Masels het in die eerste drie maande vanjaar met 300% wêreldwyd toegeneem teenoor dieselfde tyd verlede jaar, sê die Wêreldgesondheidsorganisasie (WGO).
Die WGO het ook sy kommer uitgespreek oor veldtogte wat veral op sosiale media gevoer word teen die inenting van babas.
'n 3D-voorstelling van die masels-virus. Foto: Reuters
Masels, wat hoogs aansteeklik is, kan heeltemal voorkom word deur twee dosisse entstof, berig The Guardian.
Lande wat op die oomblik onder masels deurloop, is die Demokratiese Republiek van die Kongo, Ethiopië, Georgië, Kazachstan, Kirgistan, Madagaskar, Mianmar, die Filippyne, Soedan, Thailand en die Oekraïne.
Masels het in 2017 byna 110 000 mense se dood veroorsaak. Dit is die laaste syfers wat die WGO beskikbaar het.